Taqarir Laguniyyah 

0 $5>a f& % -i Ai\ - 0 \ 5rt 

♦♦ «-/ 

Taqarir Laguniyyah 

LAPORAN AHWAL PERSIARAN SULUKTHARIQAT 

silsilah 'AALIYYAH naqsyabandiyyah mujaddidiyyah 

Oleh: 

Hadhrat Laguna Guna As-Sandakani 
Naqsyabandi Mujaddidi 'Afa Allahu 'Anhu 

Dengan Bimbingan Irsyad dan Petunjuk Hidayat: 

Hadhrat Faqir Jalalluddin Ahmad Ar-Rowi Al-Amani 
Naqsyabandi Mujaddidi 'Afa Allahu 'Anhu 

Terbitan: 

Naqsyabandi Akademi Quran Sunnah Hadits 

Markazi Khanqah Abul-Khaliliyyah Naqsyabandiyyah Mujaddidiyyah 

Madrasah Ulul Azmi, Kampung Sepakat Wira Damai, 
Batu Caves, Selangor Darul Ehsan 
1436H/2014M 



1 



Taqarir Laguniyyah 

kandungan 



1 . 201 1 M - Ahwal Sebelum Bai'at: 3 

2. 201 2M - Ahwal Sebelum Bai'at: 5 

3. 201 2M - Ahwal Selepas Bai'at: 7 

4. 201 3M - Laporan Ahwal Yang Pertama: 8 

5. Laporan Ahwal Yang Kedua: 9 

6. Laporan Ahwal Yang Ketiga: 1 0 

7. 201 3M - Laporan Ahwal Fana: 1 1 

8. 201 4M - Ahwal Bulan Januari KeJun: 14 

9. 201 4M - Ahwal Zikir Nafi Itsbat: 1 6 

1 0.201 4M - Ahwal Bulan Ogos Ke September: 17 
1 1 .2014M - Ahwal Bulan Oktober: 1 8 
1 2.201 4M - Ahwal Bulan November: 20 
13.2014M - Ahwal Bulan Disember: 22 



2 



Taqarir Laguniyyah 



(°*>jJI O^^' 

(SSU lol 




2011 M - AHWAL SEBELUM BAI'AT 

Laguna Guna: Assalamu'alaikum Tuan r saya nak tanya apakah syarat-syarat utama 
untuk mempelajari Thariqat ini? Dan adakah ianya hanya untuk seseorang yang 
mempunyai kelulusan sekolah pondok, sedangkan saya hanyalah berkelulusan sekolah 
formal SPM gred 2 saja? 
21hb Julai 201 1 Dihantar dari Web 

Jalalluddin Ahmad Ar-Rowi: Waalaikumussalam, berkenaan syarat-syarat utama untuk 
mempelajari Thariqat yang mulia Naqsyabandiyyah Mujaddidiyyah ini r Murid hendaklah 
mengikhlaskan hati dalam mencari jalan untuk mencapai pendekatan terhadap Allah, 
kemudian hendaklah beri'tiqad dengan 'Aqidah Ahlus Sunnah Wal-Jama'ah r berpegang 
teguh dengan amalan Sunnah Nabawiyyah serta menjauhi perkara yang Bida'ah dalam 
a lbadah. Sekiranya seseorang Murid mempunyai latarbelakang pengajian 'llmu Agama, 
maka ianya merupakan suatu kelebihan r namun bagi mereka yang tiada latarbelakang 
pengajian llmu Agama secara khusus sekalipun, jalan untuk mereka menuju Allah 
adalah terbentang luas r cuma memerlukan kehendak, keinginan serta semangat himmat 
yang kuat. Ketahuilah bahawa Allah Ta'ala telah memilih Hadhrat Baginda NabiNya 
yang Ummi, dan Dia boleh memilih sesiapa sahaja yang dikehendakiNya untuk berada 
atas JalanNya kerana Dialah Yang Maha Memberikan Petunjuk Hidayah kepada 
sekelian Para HambaNya. Wassalam Wal-lkram. 
3hb Ogos 2011 

Laguna Guna: Assalamu'alaikum Tuan, sebenarnya saya pernah ikut Jemaah Tabligh 
pada tahun 199& sehingga 1997, masa itu saya masih belajar lagi r itu pun 
kadang-kadang. Ketika itu saya ikut keluar selama 3 hari setiap bulan dan paling lama 7 
hari r itu pun atas dorongan arwah ayah saya. Alhamdulillah, bermula dari situ saya mula 
belajar bab-bab Sunnah Rasulullah Shallallahu 'Alaihi Wasallam dan menunaikan Shalat 
secara berjemaah namun semua itu hanya saya lakukan seketika sahaja atas 
faktor-faktor sekeliling. Minat saya ke atas pelajaran Tashawwuf dan Thariqat ketika 
saya di tingkatan 4 lagi, asbab perkenalan saya dengan seorang rakan sekelas di mana 
beliau telah menunjukkan saya buku yang judulnya saya lupa tetapi isi kandungannya 
banyak menceritakan mengenai 'llmu Ketuhanan ditambah pula dengan cerita-cerita 
yang menarik tentang perjalanan atau riwayat hidup Para Wali Allah. Dipendekkan 
cerita, semua ini saya lupakan ketika saya menyertai Angkatan Tentera Malaysia pada 
tahun 1999 atas taktor kerniskinan di mana kehidupan saya dalam tentera mula 
berubah dan kehidupan beragama hanyalah sebagai hiasan dan mulai terabai. Dosa 

dan maksiat tiada batasan lagi sehinggalah ujian datang dalam hidup saya pada tahun 
2002, Alhamdulillah saya telah disedarkan oleh seorang Hamba Allah supaya kembali 
ke Jalan Allah. Sedar tak sedar, sudah hampir 32 tahun umur saya yang Allah bagi 
kepada saya dan betapa kasihnya dan sayangnya AHah terhadap saya walaupun saya 
sudah banyak berbuat dosa dan maksiat semenjak saya rnengenali alam dunia ini. 
Bolehkah saya bertanya kepada Tuan, adakah Thariqat Naqsyabandiyyah 
Mujaddidiyyah ini memerlukan tarbiyah atau amalan sebelum seseorang itu diijazahkan 
Thariqat ini dan berapa lamakah masa untuk mengambil amalan Thariqat ini? 
5hb Ogos 2011 

Jalalluddin Ahmad Ar-Rowi: Wa'alaikumussalam r untuk mempelajari Thariqat 
Naqsyabandiyyah Mujaddidiyyah ini memerlukan beberapa syarat iaitu ikhlaskan niat 
kerana Allah dan Rasul, beri tiqad dengan 'Aqidah Ahlus Sunnah Wal-Jama'ah, menuruti 
Sunnah dan menjauhi Bida ah serta banyak berzikir menyebut Nama Allah. Untuk 
berbai'ah hanya memerlukan masa yang sedikit, namun untuk menghasilkan faedah 
adalah menerusi Shuhbah. Wassalam Wal-lkram. 
8hb Ogos 2011 

Laguna Guna: Assalamu'alaikum Tuan, saya nak bertanya kepada Tuan r adakah sama 
maksudnya ditalqin dan dibai'ah? Sebab sebelum ini saya sudah ditalqin amalan 
Thariqat Oadiriyyah Wa Naqsyabandiyyah di bawah pimpinan Ustaz Manaf wakil Talqin 
di mana Guru Mursyidnya adalah Syaikh Abah Anom Shohibul-Wafa Tajul Ariffin dari 
Pesantren Suryalaya di Indonesia, cuma saya tidak pernah bertemu. Persoalannya di 
sini, walaupun saya sudah ditalqin namun sampai sekarang saya belum merasai 
kenikmatannya lagi. Mohon Tuan dapat memberi jawapannya. 
21hbOktober 2011 

Jalalluddin Ahmad Ar-Rowi: Wa alaikumussalam. Bai'ah adalah untuk maksud Taubat 
atau menghasilkan Nisbat. Talqin adalah untuk menerima lafaz ucapan Zikir daripada 
Syaikh Mursyid. Andaikata dengan Bai'ah dan Talqin yang terdahulu tidak dapat 
merasakan nikmat, maka sesudah Istikharah bolehlah mencari Mursyid lain untuk 
berbai'ah bagi menghasilkan nikmat Dzauq dan Shauq dalam berzikir. Wassalam. 
25hb Oktober 2011 

201 2M - AHWAL SEBELUM BAI'AT 

Laguna Guna: Assalamualaikum Tuan, saya terasa amat sedih dengan kemangkatan 
Hadhrat Syaikh Raja Ashman Syah Rahmatullah 'Alaih. Al-Fatihah. Tuan r saya tidak 
dapat membayangkan bagaimana seorang anak Sultan yang diberikan nikmat kekayaan 
di Dunia boleh memiliki taraf seperti inL Inikan pula saya yang serba kekurangan ini tapi 
masih lagi dalam pencarian. Tuan doakanlah saya, agar saya tidak disesatkan oleh 
nafsu saya sendiri di mana saya sendiri tidak tahu di mana kedudukan saya sekarang 
ini. Tuan, sebenarnya saya cukup tertarik dengan Thariqat ini, oleh itu mohon Tuan 
doakan saya untuk bertemu dengan Tuan agar semua persoalan ini menemui 
jawapannya. 

1 4hb April 201 2 Dihantar danpada Sembang 
Jalalluddin Ahmad Ar-Rowi: Wa'alaikumussalam, Arnin. 

Laguna Guna: Assalamualaikum Tuan r boleh saya minta nombor telefon Tuan dan 
alamat Markaz sekali. 

1 3hb Jun 201 2 Dihantar daripada Sembang 

Jalalluddin Ahmad Ar-Rowi: Wa'alaikumussalam r nombor telefon bimbit: 0126594311, 
Medan Selera Pinggiran Batu Caves. 

Laguna Guna: Assalamualaikurn Tuan, nombor telefon dan Markaz sudah saya terima. 
Tuan saya inign ajukan satu soalan, bolehkah seseorang itu menerima Bai'ah atau 
Talqin Zikir Thariqat lebih dari seorang Guru Mursyid dan apakah hukumnya? 
1 5hb Jun 201 2 ■ Dihantar daripada Sembang 

Jalalluddin Ahmad Ar-Rowi: Wa'alaikumussalam, sekarang Thariqat apa? 

Laguna Guna: Thariqat Al-Ghazaliah pimpinan Ustaz Lokeman Hazli Azali 
An-Naqsyabandi Al-Kholidi, markaznya terletak di Subang, Selangor silsilah ke-40 dari 
Thariqat Ghazaliyyah dan silsilah ke-37 Thariqat Naqsyabandiyyah Kholidiyyah. Itu pun 
saya bertemu dengan Ustaz Lokman ketika dia datang ke tempat saya di Sandakan, 
Sabah dan mengadakan kelas mengaji kitab "Sirrus-Saiikin" ^karangan tmam Ghazali 
dan Haqiqat Tashawwut karangan Abdul Qadir "Isa bertempat di rumah Haji Asmawi. 
Beliau mengajartiga hari dalam setiap bulan. 
1 5hb Jun 201 2 ■ Dihantar daripada Sembang 

Jalalluddin Ahmad Ar-Rowi: Masya Allah, Alhamdulillah, maka apa lagi yang perlu dari 
faqir ini? 

Laguna Guna: Apa yang saya perlu dari Syaikh ialah pandangan dan doa dari Syaikh, 
moga-moga saya tidak tergelincir dari landasan Shirath Al-Mustaqim. Untuk makluman 
Syaikh, saya sudah membaca "AR-RiSALAH AL^AAUYYAH Fi THARiOA TIN 
NAOSYABANDiYYAH MUJADDiDiYYAH SUGHRA" yang dikarang oleh Tuan Syaikh 

sendiri. Oleh sebab itulah saya ingin bertemu dengan Syaikh agar dapat mengamalkan 

ilmu yang terkandung di dalamnya. 

1 5hb Jun 201 2 ■ Dihantar daripada Sembang 

Jalalluddin Ahmad Ar-Rowi: Jika nak beramal kena Bai'ah, jika nak ziarah tiada 
masalah. 

Laguna Guna: Alhamdulillah r terima kasih Syaikh kerana sudi menerima saya sebagai 
sebahagian dari Murid Syaikh yang banyak dosa ini seperti buih di lautan kalau dikira 
tidak tahulah betapa girangnya hati inL Hanya Syaikh sajalah yang dapat membuka 
segala persoalan yang berada dalam diri saya. In Sya Altah Syaikh, saya akan datang ke 
tempat Syaikh dalam bulan Julai ini r mohon doa dari Syaikh. 
1 5hb Jun 201 2 Dihantar daripada Sembang 

Jalalluddin Ahmad Ar-Rowi: Pada 5-15 Julai r Faqir ada urusan peribadi. Jika dapat 
datang sebelum atau selepas tarikh itu. 

Laguna Guna: Assalmu'alaikum Syaikh, mohon maaf dari ana, hari itu ana berada di 
Kuala Lumpur selama tiga hari mulai 16 Julai hingga 18 Julai. Ana cuba menghubungi 
Syaikh melalui teleton tapi tak dapat r mungkin masa itu Syaikh tengah bersuluk jadi 
saya mengambil keputusan untuk tidak pergi ke tempat Syaikh. Kebetulan saya berada 
di Kuala Lumpur atas urusan persaraan saya dari perkhidmatan Tentera. In Sya Allah 
Syaikh, selepas semua ini sudah selesai saya akan ke tempat Syaikh. 
24hb Julai 201 2 ■ Dihantar daripada Sembang 

Jalalluddin Ahmad Ar-Rowi: Waalaikumussalam, In Sya Allah. Semoga Allah 
merahmati, Amin. 

Laguna Guna: Assalamu'alaikum Syaikh, nombor telefon yang Syaikh bagi kepada saya 
itu masih boleh digunakankah? Sebab saya tak berapa tahu tentang selok-belok jalan 
ke Markaz? 
25hb Julai 2012 

Laguna Guna: Assalamu alaikum Syaikh, hati saya begitu cemburu dan terharu sekali 
bila melihat gambar Majlis Tamat Suluk di Rumah Suluk Sungai Mati, Muar Johor sebab 
seumur hidup saya, saya tidak pernah merasai majlis tersebut. Ingin hajat di hati untuk 
merasainya sekali dalam seumur hidup. Mungkin inilah perjalanan Wali-wali Allah dan 
Para-para Nabi yang terdahulu, khasnya Rasulullah Shallallahu 'Alaihi Wasallam. 
25hb Julai 2012 ■ Dihantar daripada Sembang 

Jalalluddin Ahmad Ar-Rowi: Wa'alaikumussalam r semoga Allah merahmati. Nombor 
telefon bimbit: 01 1 -1 2760008 

201 2M - AHWAL SELEPAS BAI'AT 



Laguna Guna: Assalamualaikum Syaikh, sudah hampir dua bulan saya tidak 
menghubungi Syaikh ataupun bertanyakan khabar dan ribuan kemaafan dari saya 
Syaikh, yang serba-serbi kekurangan lagi dhaif. Mungkin hati ini terlalu keras untuk 
melaksanakannya apa yang telah Syaikh arahkan atau merasa bingung dengan 
amalan-amalan Thariqat yang saya ambil sebelum ini. Mohon petunjuk dari Syaikh. 
Saya sedia menerima apa saja teguran dari Syaikh. 
26hb September 201 2 Dihantar daripada Sembang 

Jalalluddin Ahmad Ar-Rowi: Waalaikumussalam, mulakan dengan melakukan Kaif iyyat 
Zikir, kemudian tumpukan Zikir Ismu Zat pada Lathitah Qalb sebanyak 24,000 kali setiap 
hari. 

201 3M - LAPORAN AHWAL YANG PERTAMA 



Laguna Guna: Assalamualaikum Syaikh, Alhamdulillah berkat petunjuk daripada Syaikh 
hamba yang faqir ini mula memahami sedikit demi sedikit tentang perjalanan Thariqat 
ini. Alhamdulillah juga berkat pertemuan saya dengan Syaikh pada hari itu membuatkan 
hamba bertambah rindu untuk bertemu dengan Syaikh. Untuk pengetahuan Syaikh, 
pengalaman mimpi saya bertemu dengan Syaikh bukanlah sekali tetapi sudah kali 
kedua iaitu dalam mimpi yang pertama, Syaikh datang ke rumah saya dan membawa 
anak-anak saya untuk Syaikh bimbing mereka. Yang kedua pula, Syaikh datang dalam 
rnimpi saya lalu menerangkan tentang Thariqat Oadiriyyah Wan-Naqsyabandiyyah 
secara sepintas lalu sambil Syaikh berjabat tangan dengan saya, Selepas itu saya 
menghubungi Syaikh melalui telefon dan menerangkan perkara tersebut, kemudian 
mengarahkan saya untuk berzikir Lathitah Ruh sebanyak 24,000 kali. Selepas kejadian 
itu, hari demi hari saya seolah-olah melihat Syaikh hadir kepada saya dan ingin 
membawa saya ke sesuatu tempat yang cukup indah ketika saya sedang berzikir, 
tiba-tiba perasaan hiba dan sedih menyelubungi diri ini mengenangkan akan dosa-dosa 
yang pernah saya lakukan. Justeru itu saya mohon petunjuk dan Tawajjuh daripada 
Syaikh, tentang keadaan saya sekarang ini. 
20hb Januari 201 3 Dihantar daripada Sembang 

Jalalluddin Ahmad Ar-Rowi: Waalaikumussalam Warahmatullahi Wabarakatuh, 
Alhamdulillah, segala pujian dan sanjungan adalah bagi Allah, Pentarbiyah seluruh 
alam. Berkenaan Ahwal yang kamu khabarkan sangat menggembirakan hati kami, 
mudah-mudahan Allah menerima diri kita dan seluruh anak cucu kita untuk 
menegakkan urusan Amar AgamaNya yang mulia sehingga ke Hari Oiyamat dengan 
berkat kehurmatan Hadhrat Ghauts Tsaqilain dan Hadhrat Syah Naqsyabandi dan 
sekelian Hadharat Masyaikh Mujaddidiyyah. Teruskan berzikir pada Lathitah Ruh 
sehingga Ruh benar-benar mencapai Fana dan Baqa dalam ingatannya terhadap Zat 
Allah dalam setiap ketika dan keadaan. Perkuatkan Rabithah dan anggapkan bahawa 
jisim kamu adalah jisim kami dan Dawamkan Hudhur kehadiran Allah sambil 
Muragabah. Semoga Allah mengurniakan Taufiq r Wassalam. 

laporan ahwal yang kedua 



Laguna Gunai Assalamualaikum Syaikh, ini adalah laporan Ahwal kedua yang saya 
alami hari demi hari selepas mengambil jalan di atas Thariqat rni. Alhamdulillah, 
kebingungan dan pertanyaan serta persoalan yang saya tercari-cari selama ini hampir 
menemui jawapannya, ini pun di bawah petunjuk telapak kaki Syaikh yang saya sayangi. 
Walaupun beberapa perkataan yang kurang saya fahami di dalam kitab rujukan 
Aaliyyah Naqsyabandiyyah Mujaddidiyyah, namun Alhamdulillah semuanya dapat saya 
atasi sedikit demi sedikit sehinggalah perasaan hadir bersama dengan Allah dan 
RasulNya serta Para Masyaikh Kibar Silsilah Thariqat ini dapat saya rasakan walaupun 
saya disibukkan dengan urusan Dunia. Untuk pengetahuan Syaikh r selepas saya 
membaca Tazkirah Para Awliya dari Kitab Risalah 'Aaliyyah Naqsyabandiyyah 
Mujaddidiyyah, tiba-tiba hati saya berzikir Kalimah Nafi Itsbat, berkemungkinan rentetan 
cerita daripada sebahagian kehidupan Masyaikh iaitu Hadhrat Khwajah Abdul Khaliq 
Ghujduwani Rahmatullah 'Alaih. Perasaan ini tidak habis di situ sahaja sehinggalah 
saya tidak boleh tidur semalaman sampailah Shalat Shubuh. Alhamdulillah perasaan 
mengantuk hilang sehinggalah membawa ke siang harinya lalu saya menelefon Syaikh 
pada hari yang sama. Setelah mendapat jawapan daripada Syaikh lalu mengarah saya 
Zikir ke Lathitah Nafs r barulah mengantuk menguasai diri ini. Justeru itu saya mohon 
petunjuk dan Tawajjuh daripada Syaikh, tentang keadaan saya sekarang ini. 
5hb April 2013 Dihantar daripada Sembang 

laporan ahwal yang ketiga 

Laguna Guna: Assalamu'alaikum Syaikh, ini adalah laporan Ahwal yang ketiga yang 
saya alami hari demi hari selepas mengambil jalan di atas Thariqat ini. Untuk makluman 
Syaikh sebelum saya mengambil jalan di atas Thariqat ini saya pernah belajar beberapa 
ilmu seperti Kebatinan Kalimah Suci r llmu Perubatan Islam Rukyah Syar'iyyah yang 
dianjurkan oleh Ustaz Sharhan yang sering disiarkan di kaca TV, kemudian mengambil 
Thariqat Oadiriyyah Wa Naqsyabandiyyah, Thariqat Ghazaliyyah, Pelajaran Awwaludin 
Ma'rifatullah r Haqiqat Insan, namun apa yang saya alami ialah kebingungan dan 
persoalan serta tekanan perasaan dan tidak tahu dari mana hendak mula. Alhamdulillah 
dengan petunjuk daripada Allah Subhanahu Wa Ta'ala dan lebih-lebih lagi di bawah 
petunjuk telapak kaki Para Masyaikh Mugaddasah Silsilah Thariqat Aliyyah 
Naqsyabandiyyah Mujaddidiyyah dan Syaikh yang saya sayangi kini semuanya sudah 
terjawab di atas jalan Thariqat ini. Beberapa hari yang lalu saya ada berjumpa dengan 
kawan lama yang sama-sama menuntut jalan Thariqat sebelum ini r tiba-tiba dia 
mengajukan soalan kepada saya r katanya, "Awak sudah berjumpa dengan Allah tak? 
Atau kamu sudah kenal Allah ke?' r Saya hanya tersenyum lalu dia berkata kalau nak 
tahu Allah nanti saya terangkan katanya." Pada hari Khamis malam Jumaat kami 
berjumpa di rumahnya r dia menerangkan kepada saya beberapa perkara yang kurang 
saya fahami namun dari segi pemahaman saya dia hendak menerangkan kepada saya 
tentang Wahdatul-Wujud. Alhamdulillah hati saya langsung tidak menerima penerangan 
yang dia berikan lantaran hati ini dan seluruh Lathifah saya sentiasa berzikir Allah-Allah 
dan sentiasa terbayang wajah Syaikh di hadapan saya. Kemudian saya pulang ke rumah 
dan terus membaca Kitab "Taudhzih Ath-Thar/gah" untuk menenangkan hati saya dan 
tiba-tiba seluruh sudut ruang yang ada di rumah seolah-olah turut serta berzikir 
Aiiah-Ailal? $eh\r\qqa\a)r\ saya tertidur. Malam itu saya bermimpi, saya berada di sebuah 
masjid yang dipenuhi dengan Para Jemaah yang hendak menunaikan Shalat Jumaat 
tetapi tiada Imam untuk mengimami Shalat Jumaat dan membaca Khutbah, lalu ada di 
antara mereka yang mencadangkan saya untuk mengimami Shalat JumaaL Yang 
menghairankan saya dalam mimpi itu saya tidak menolak langsung permintaan mereka 
lalu saya perkenakan kain pelikat di badan saya r lalu mereka memberikan kepada saya 
kain pelikat yang koyak sebanyak dua kali dan yang kali ketiga barulah kain pelikat yang 
elok tetapi apabila saya hendak melilitkan kain pelikat di pinggang saya sebanyak dua 
kali gagal dan kali ketiga barulah boleh itu pun ketika Azan diazankan ketika hendak 
masuk Khutbah yang pertama. Tiba-tiba saya terbangun dalam pukul 3 pagi kemudian 
saya tidur balik sehinggalah Azan Shubuh berkumandang. Justeru itu saya mohon 
petunjuk dan Tawajjuh daripada Syaikh tentang keadaan saya sekarang ini. 

Jalalluddin Ahrnad Ar-Rowi: Wa'alaikumussalam, Alhamdulillah, kami sudah terima 
laporan. Mimpi kamu mengisyaratkan kepada peningkatan keupayaan untuk 
menjalankan dan melaksanakan Syari'at Allah, bantuan dan pertolongan Allah berserta 
dengan mereka yang sabar dalam mengerjakan amalan 'Ibadah dan lstiqamah. 
perbanyakkan Zikrullah r hidup dengan cara hidup Sunnah Rasulullah, tambahkan 
pengetahuan tentang ' 1 1 m u 'Aqidah berdasarkan Ahli Sunnah Wal Jamaah. Semoga 
Allah memberikan Taufiq dan Rahmat, Wassalam. 

201 3M - LAPORAN AHWAL FANA 



Laguna Guna: Assalamu'alaikurn Warahmatullahi Wabarakatuh buat Syaikh yang saya 
kasihi, di sini saya ingin melaporkan Ahwal yang saya telah alami selepas Syaikh 
menerangkan kepada saya tentang Fana Fillah. Beberapa hari yang lepas r selepas saya 
menunaikan Shalat Shubuh disertai dengan Kaitiyyat Ismu Zat dan melakukan Wuquf 
Qalbi untuk dilakukan ke atas Lathitah Nafs, tiba-tiba diri saya tidak boleh bergerak dan 
rebah di atas sejadah, saya merasakan seolah-olah diri saya sudah mati dan perkara ini 
berlaku dalam beberapa lama, nafas saya hampir-hampir tersekat, Alhamdulillah hati 
saya sentiasa berzikir Ailah-Allah Wajah Syaikh terbayang di hadapan saya. Hati saya 
berkata, "Ya Allah, inikah yang dikatakan mati?" Kemudian hati saya berzikir kalimah 
Nafi Itsbat untuk kembali semula dan bangkit dari sejadah secara perlahan-lahan dan 
membetulkan semula kedudukan saya. Hati saya berkata belum sampaikah masanya 
untuk saya mati? Mohon petunjuk dan Tawajjuh dari Syaikh? 
25hb April 201 3 Dihantar daripada Sembang 

Jalalluddin Ahmad Ar-Rowi: Alhamdulillah, Ahwal tersebut adalah bayangan Fana Nafs. 
Fana Nafs yang sempurna ialah apabila hiiang keakuan diri dan mengitsbatkan Wujud 
Haqq. Tumpukan terus Zikir pada Lathitah Nafs sehingga kesan Nur Zikir akan sampai 
ke seluruh tubuh, Wabillahit-Taufiq, Wassalam. 

Laguna Guna: In Syaa Allah Syaikh, saya akan buat bersungguh-sungguh. Wassalam. 
25hb April 201 3 Dihantar daripada Sembang 

Salik: Assalamu'alaikum Syaikh, sebak rasanya hati hamba membaca Kitab "Rasaii 
Ar-Rowi" ini, banyak pengajaran dan limpahan Faidhz yang hamba dapat dari 
surat-surat Syaikh sehingga diri hamba ini merasa seolah-olah Syaikh hadir di hadapan 
hamba dan mengubati penyakit Ruhani yang sedang parah melanda diri hamba 
sehinggakan mahu saja diri hamba keluar dari jalan ini P Wa Na'uzu Billahi Min Dzalika, 
Mohon doakan hambamu ini Syaikh. Allah... 

11 Nov2013 

Salik: Assalamu alaikum Syaikh pagi tadi saya buat Muraqabah untuk pertama kalinya 
dengan mengikut Kaitiyyatnya. Tiba-tiba datang satu suara mengatakan bahawa, 
"Untuk sarnpai kepadaKu engkau hendaklah bertawajjuh dan menumpukan sepenuhnya 
kepada Syaikhmu iaitu Ahmad Jalaluddin Ar-Rowi", kemudian suara itu berkata lagi 
"Perbaharuilah Imanmu dengan mengucapkan Dua Kalimah Syahadah", mohon 
petunjuk dan Tawajjuh daripada Syaikh? 

12 Nov 2013 

Syaikh: Wa'alaikumussalam r Alhamdulillah. Rabithah Syaikh yang sempurna adalah 
dengan menafikan rasa wujud diri dan menganggap wujud setiap zarrah jisim diri 
adalah sebagai zarrah jisim Syaikh dan dawamkan khayalan tersebut. Wushul 
kesampaian pada kesedaran Hadhrat Zat adalah mungkin tercapai menerusi Zikrullah 
dan Muraqabah tetapi jika tanpa Rabithah, kesampaiannya adalah mustahil, namun 

Rabithah sernata-mata meskipun tanpa Zi krullah dan Muraqabah r kesampaiannya 
adalah pasti. Fana Fi Syaikh adalah Muqaddimah dan syarat untuk mencapai Fana Fi 
Masyaikh, Fana Fi Rasul dan Fana Fillah. Tanpa Fana Fillah maka Raqa Billah 
bagaimana akan dapat dibayangkan? Wahillahit-Taufiq t Wassalam Wal-lkram. 

Salik: Tanpa Fana Fillah bagaimana Baqa Rillah hendak dibayangkan? Macam mana tu 
Syaikh? 

Syaikh: Tanpa mencapai Fana Fillah yang sempurna Baqa Rillah tidak akan terhasil. 

Salik: Oh, macam itu barulah saya faham Syaikh. Apakah Fana Fillah itu terjadi dalam 
apa jua keadaan samada berzikir, Muraqabah atau Rabithah Syaikh? Mohon 
penerangan Syaikh agar saya tidak disesatkan oleh Nafsu Syaithaniyyah, Wallahu Alam. 

Syaikh: Fana Fillah akan terhasil menerusi Fana Fi Syaikh dalam setiap amalan. Matikan 
diri dan buangkan rasa wujud diri dan kemudian hadirkan rasa wujud Syaikh dalam diri 
pada setiap zarrah jisim Jasmani. 

Salik: Alhamdulillah Syaikh, barulah saya betul-betul faham, terima kasih Syaikh. 
Wassalam. 

Laguna Guna: Assalamu'alaikum Syaikh, bila Syaikh 
pergi ke Negeri Sembilan? 

19hb November 2013 Dihantar daripada Sembang 

Jalalluddin Ahmad Ar-Rowi: Waalaikumussalam. 
Faqir pergi pagi balik petang hari, 18-22/11/201 3, 

Laguna Guna: Siapa di sebelah Syaikh dalam 
gambar tu. 

19hb November 2013 Dihantar daripada Sembang 

Jalalluddin Ahmad Ar-Rowi: Syaikh 'Abdul Hadi 
Al-Kharsah 'Ulama 'Aqidah Ahli Sunnah Wal Jamaah 
dari Syria. Mengajar kitab Aqidah Thahawiyyah dan 
Al-Fiqh Al-Akbar dan beliau akan memberikan 
sanad pengajian. 

Laguna Guna: Assalamu r alaikum Syaikh, sekiranya Fana Fi Syaikh yang saya buat ni 
tiba-tiba membawa suatu perasaan yang begitu mendalam terhadap Rasulullah 
Shallallahu 'Alaihi Wasallam, hatta setiap gerak dan kelakuan serta pemikiran saya dan 
Qalb sentiasa berselawat ke atas Nabi. Apakah ianya bersalahan dengan perjalanan 
Kaifiyat Zikir Nafi Itsbat yang saya lakukan sekarang ini. Kadangkala saya menjadi 
bingung seketika? mohon petunjuk dari Syaikh. 
19hb November 2013 Dihantar daripada Sembang 

Jalalluddin Ahmad Ar-Rowi: Setiap kali melepaskan nafas ketika Zikir Nafi Itsbat 
hendaklah menyebut Muhammadur Rasuluilah dan Selawat Shallallahu Alaihi 
Wasailam. Banyakkan berselawat setelah selesai Zikir Nafi Itsbat dan ubahkan seluruh 
aspek kehidupan kita dengan menuruti Sunnah Rasulullah Shallallahu Alaihi Wasallam. 
Laguna Guna: Assalamualaikum Syaikh, In Syaa Allah saya akan usaha lagi dan lagi. 
20hb November 2013 ■ Dihantar daripada Sembang 

Laguna Guna: Assalamua r alaikum Syaikh r hari itu saya pernah bertanya kepada Syaikh 
berhubung dengan Zikir Ismu Zat setelah saya ditalqin Zikir Nafi ltsbat r ketrka saya 
melakukan Zikir Nafi Itsbat dengan menahan nafas barulah saya terfikir dengan 
mengambarkan Kaifiyyatnya Zikir Nafi Itsbat rupa-rupanya ia beserta terus dengan 
Kalimah Ismu Zat yang ditujukan terus ke Qalb, betulkah itu Syaikh? Mohon pandangan 
dan Tawajjuh Syaikh. 

24hb November 2013 ■ Dihantar daripada Sembang 

Salik: Assalam ualaiku m Syaikh, makin saya diuji makin datang pula ketenangan, bukan 
apa Syaikh, tiba-tiba saja dalam hati berkata, "Alaa Bizikriilahi Tathmainnul-Quluub " 
hanya dengan mengingati Allah hati akan menjadi tenang. Kemudian timbul pula redha. 
Subhanallah r hanya dengan bimbingan Syaikhlah semuanya hadir tanpa saya sedari r ini 
adalah petunjuk yang Haqq walaupun hati ini hampir-hampir berubah namun dengan 
Rabithah dan Tawajjuh terhadap Syaikh, Alhamdulillah saya selamat dari tipu daya 
mereka. 
28 Nov 2013 

Salik: Assalamua alaikum Syaikh, semalam saya bermimpi melihat wajah saya sendiri 
dan terdapat dua titik hitam di dahi saya seperti tanda sujud kemudian selepas bangun 
dari tidur saya amati tiada tanda tersebut di dahi saya r apa maknanya itu Syaikh? 
Mohon petunjuk dan Tawajjuh Syaikh. 
4 Dis 2013 

Syaikh: Wa'alaikumussalam, yang demikian itu adalah ibarat bagi kesan-kesan sujud 
yang banyak dilakukan. Sila kamu rujuk pada ayat terakhir Surah Al-Fath dan baca 
keseluruhan Surah dengan makna terjemahannya dan f ikirkan isi kandungannya. 
Semoga Allah merahmati r Amin. 

Laguna Guna: Assalamu alaikum Syaikh, apakah yang perlu kita buat ke atas orang 

yang menganiaya diri kita? 

30hb Disember 201 3 Dihantar daripada Sembang 

Jalalluddin Ahmad Ar-Rowi: Wa'alaikumussalam r maksud Zikir Ismu Zat adalah untuk 
menghasilkan Jazbah manakala maksud Zikir Nafi Itsbat adalah untuk menempuh 
Suluk MaqamaT. Banyakkan berdoa dan amalkan ayat-ayat perlindungan meminta 
bantuan perlindungan daripada Allah, ikhtiarkan keselamatan untuk diri sendiri dan 
keluarga, lalu bertawakkallah kepada Allah. 

201 4M - AHWAL BULAN JANUARI KE JUN 

Laguna Guna: Assalamu alaiku m Syaikh, lama tak bersua, apa khabar Syaikh? 
9hb Februari 2014 ■ Dihantar daripada Sembang 

Jalalluddin Ahmad Ar-Rowi: Wa'alaikumussalam, khabar baik. 

Laguna Guna: Saya nak tanya Syaikh berhubung dengan Suluk Maqamat? Mohon 
jelaskan. 

Jalalluddin Ahmad Ar-Rowi: Suluk Maqamat pada peringkat Nafi Itsbat ialah 
menghasilkan sifat selalu bertaubat r lnabat r Syukur, Sabar r Tawakkal, Redha r Zuhud, 
Wara\ Taslim r Qana'ah. 

Laguna Guna: Jadi r dalam menempuh peringkat tersebut Syaikh, saya akan bagi 
penumpuan sepenuhnya kepada Zikir Nafi Itsbat begitu. 

Jalalluddin Ahmad Ar-Rowi: Ya r sehingga hilang rasa wujud diri. 

Laguna Guna: Subhanallah Syaikh, rindu saya dengan Syaikh, maafkanlah saya Syaikh, 
dan ampunkanlah saya Syaikh.. 

Jalalluddin Ahmad Ar-Rowi: Faqir bercadang hendak ke Sabah pada 29-31/3/2014, jika 
ada orang Sabah nak berbai at Naqsyabandi Mujaddidi boleh diaturkan. 

Laguna Guna: Assalamualaikum Syaikh di Kota Kinabalu dekat mana? Berapa orang 

yang akan bersama Syaikh? 

27hb Februari ■ Dihantar daripada Sembang 

Jalalluddin Ahmad Ar-Rowi: Wa r alaikumussalam r nama tempat nanti faqir akan 
pastikaa faqir datang seorang, Laguna boleh hadir? 

Laguna Guna: Assalamualaikum Syaikh, sibuk ke? 
30hb Mac Dihantar dari Web 

Jalalluddin Ahmad Ar-Rowi: Sedang menuju ke Surau Taman Indah Permai r Kota 
Kinabalu. 

Laguna Guna: Syaikh buat ceramah ke? 

Jalalluddin Ahmad Ar-Rowi: Tak, hanya nak buat Zikir Khatam dan bacakan kitab 
Risalah Siyar As-Suluk. 

Laguna Guna: Ramai jugakah yang hadir dan ambil Bai'at? 



14 



Taqarir Laguniyyah 

Jalalluddin Ahmad Ar-Rowi: Semalam ada 14 orang Bai at di Markaz Tabligh, 
Menggatal. Hari ni ada 3 orang Bai'at di Kampung Lokob, Menggatal. 

Laguna Guna: Subhanallah Syaikh, boleh saya tahu P ikhwan yang jemput Syaikh tu 
orang tempatan ke? 

Jalalluddin Ahmad Ar-Rowi: Ya r Ustaz Zul Aznie di Taman Indah Permai, Sepangar 

Laguna Guna: Alhamdulillah, Syaikh rnenginap dekat mana? 

Jalalluddin Ahmad Ar-Rowi: Di Surau IP. 

Laguna Guna: Syaikh tidur seorang sajakah dekat Surau itu? 

Jalalluddin Ahmad Ar-Rowi: Ada ikhwan dari Putrajaya, Zamri Minhaj ikut bersama Faqir 
dan ada ikhwan baru Bai"at semalam, Muhammad Asbir, 

Laguna Guna: Bolehkah Syaikh hantar gambar-gambar aktiviti ke Facebook untuk 
dijadikan inspirasi kepada saya. Saya adalah hamba yang paling rugi di Dunia dan 
Akhirat sebab tak hadir ke majlis Shuhbat Syaikh. 

Jalalluddin Ahmad Ar-Rowi: Dah hantar... 

Laguna Guna: Bolehkah Syaikh hantar gambar 
personal Syaikh buat tatapan saya? 

Laguna Guna: Assalamu'alaikum Syaikh dah sampai 
rumah ke? 

31 hb Mac ■ Dihantar dari Web 

Jalalluddin Ahmad Ar-Rowi: Wa'alaikumussalam, baru sampai KLIA 

Laguna Guna: Assalamu alaikum Syaikh, apa khabar, sihat? 
1 1 hb April Dihantar dart Web 

Jalalluddin Ahmad Ar-Rowi: Wa'alaikumussalam, Alhamdulillah, baru sihat. 

Laguna Guna: Kenapa Syaikh sakitkah baru-baru ini? 
1 1 hb April Dihantar dari Web 

Jalalluddin Ahmad Ar-Rowi: Demam. 

Laguna Guna: Ma Syaa Allah dengar-dengar Syaikh nak pergi Umrah, ya kah r bila? 
1 1 hb April Dihantar dari Web 

Jalalluddin Ahmad Ar-Rowi: Hujung bulan Mei, In Syaa Allah. 

201 4M - AHWAL ZIKIR NAFI ITSBAT 

Salik: Assalamuaalaikum Syaikh, saya nak tanyalah, apabila Zikir Nafi Itsbat dibuat 
secara berterusan, Tiba-tiba diri ini berkata dalam hati r "Akulah Allah", macam mana tu 
Syaikh? Mohon penjelasannya. 
20 April 2014 

Syaikh: Wa'alaikumussalam r itu adalah Ahwal Fana Tauhid Wujudi. Zikir lagi 
sebanyak-banyak sehingga mencapai Maqam Tauhid Syuhudi. 

Salik: Syaikh, Apa Maksud Tauhid Syuhudi? 

Syaikh: Sebagai hamba yang menyaksikan keesaan Allah. Bukan sebagai hamba yang 
merasakan bahawa diri adalah Allah. 

Salik: Assalamualaikum Syaikh, saya nak minta pandangan dan Tawajjuh daripada 
Syaikh apa maksudnya jika saya Zikir Kalimah *La ilaha llla Allah Muhammadur 
RasuIuIIah"$eo\a)r\-o\ah terasa macam batin saya nak teriak dan menangis saja? Boleh 
saya tahu maksudnya Syaikh? 
29 Mei 2014 

Syaikh: Wa'alaikumussalam r yang demikian itu kerana Ruhanimu sedang berusaha 
keluar dari Daerah Imkan dan sedang menuju Daerah Walayat Sughra. Ruh sedih nak 
meninggalkan Daerah Imkan. Zikir banyak lagi sehingga hilang kesedihan bertukar 
kegembiraan kerana sedang menuju ke daerah yang lebih luas. 

Salik: Assalam ualaiku m Syaikh, ketika saya berzikir tiba-tiba saya rasa kepala saya 
berat seolah-olah memakai serban berwarna putih dan tiba-tiba merasa diri ini 
menyerupai seseorang yang berjambang putih memakai jubah putih wajahnya 
berseri-seri yang tidak dapat saya bayangkan. Apa maksudnya itu Syaikh? Mohon 
Tawajjuh dari Syaikh moga-moga saya tidak tergelincir dari jalan Thariqat ini. Yang 
kedua, semasa saya menjaja aiskrim tiba-tiba saya merasakan bahawa seluruh alam 
dan makhluknya adalah satu. Apa maksudnya? Mohon Tawajjuh dari Syaikh. 
6 Jun 2014 

Syaikh: Wa'alaikurnussalam r ketika berzikir bayangkan dirimu sebagai Syaikh yang 
berzikir, lenyapkan rasa wujud diri r itsbatkan wujud Syaikh sedang berzikir r ianya 
Rabithah. Yang kedua adalah Ahwal Tauhid Wujudi tanda Fana sedang terhasiL 

201 4M - AHWAL BULAN OGOS KE SEPTEMBER 

Laguna Guna: Assalamualaikum Syaikh. 
1 6hb Ogos ■ Dihantar daripada Sembang 

Jalalluddin Ahmad Ar-Rowi: Wa'alaikumussalam. 

Laguna Guna: Assalamualaikum Syaikh, mohon Tawajjuh ke atas diriku, dan mohon 
jawapannya. 

20hb Ogos ■ Dihantar daripada Sembang 

Jalalluddin Ahmad Ar-Rowi: Waalaikumussalam, kekalkan Wuquf Qalbi dan Rabithah. 
Pandang limpahan Faidhz sentiasa terlimpah daripada kami sambil Muraqabah. 

Laguna Guna: In Syaa Allah r Syaikh. 
20hb Ogos ■ Dihantar daripada Sembang 

Laguna Guna: Assalamualaikum Syaikh, saya nak tanya apakah hukumnya berkabung, 
22hb Ogos ■ Dihantar daripada Sembang 

Jalalluddin Ahmad Ar-Rowi: Wa alaikumussalam, harus bagi keluarga yang terlibat. 

Salik: Assalamu'alaikum Syaikh, saya nak tanya adakah Wuquf Oalbi itu merupakan 
Zikir Ismu Zat yang ditumpukan pada Lathifah Qalb? 
22 Ogos 2014 

Syaikh: Wa'alaikumussalam Wuquf Qalbi ialah Nafs bertawajjuh ke arah Qalb dan Qalb 
bertawajjuh kepada Allah. 

Laguna Guna: Assalamu alaikum Syaikh. 
26hb Ogos ■ Dihantar daripada Sembang 

Jalalluddin Ahmad Ar-Rowi: Waalaikumussalam. 

Salik: Assalamu alaikum Syaikh. Saya nak tanya apa maksud ayat iaitu "Para Wali Allah 
itu tiada ketakutan ke atas mereka dan tidak pula mereka itu berdukacita"? 

29 September 2014 

Syaikh: Wa alaikumussalam, maksudnya Para Wali itu dengan keimanan dan ketaqwaan 
mereka mampu menghadapi segala Ahwal dan keadaan, dapat mengatasi segala 
rintangan dan tiada sesuatu apa pun yang dapat menakutkannya. 

201 4M - AHWAL BULAN OKTOBER 

Salik: Assalamu^alaikum Syaikh, saya nak tanya apabila seseorang Murid Salik yang 
telah mengambil Tharigat ini r adakah ilmu yang dia pelajari sebelum mengambil 
Thariqat ini akan gugur serta-merta? 
1 Oktober 201 4 

Syaikh: Wa'alaikumussalam r ilmu tidak gugurtetapi semakin lama semakin lenyap. 

Salik: Assalamu'alaikum Syaikh bagaimana nak hilangkan kecintaan terhadap makhluk 
termasuklah anak dan isteri? 
5 Oktober2014 

Syaikh: Waalaikumussalam, kuatkan dan banyakkan Zikrullah dan Zikrulmaut ingatkan 
mati. 

Salik: Assalamu'alaikum Syaikh, saya ingin bertanya apa keutamaan Zikir Naqsyabandi? 
Apakah Zikir Ismu Zat atau Nafi Itsbat sebab diri ini lebih banyak tertumpu pada Zikir 
Ismu Zat berbanding Nafi ItsbaL Kemudian hati ini berkata sudah sampai masanya 
untuk kau redha dengan semua ini. Mohon petunjuk dan Tawajjuh dari Syaikh. 
10 Oktober 2014 

Salik: Assalamualaikum Syaikh, mengapalah hati saya ini bertentangan dengan Nafsu? 
12 Oktober2014 

Syaikh: Wa'alaikumussalam P Zikir Ismu Zat boleh terus dilakukan dan lakukan juga Zikir 
Nafi Itsbat. Hati memang bertentangan dengan Nafsu kerana hati suka mengingati Allah 
sedangkan Nafsu tidak suka mengingati Allah. 

Laguna Guna: Assalarnu'alaikum Syaikh r saya nak tanya apakah 'llmu Thariqat ini 
adalah 'llmu Haqq yang tidak boleh dicampur-adukkan dengan mana-mana ilmu 
kebatinan, mohon penjelasan dari Syaikh. 
1 5hb Oktober ■ Dihantar dari Web 

Jalalluddin Ahmad Ar-Rowi: Waalaikumussalam, ya benar. Jikalau dicampur boleh 
menjadi gila. 

Laguna Guna: Oh r macam itu. Ini bermaksud apa-apa jua ilmu yang saya pelajari 
sebelum mengambil pelajaran Thariqat hendaklah saya lupakan terus, bukan begitu 
Syaikh? 

1 5hb Oktober ■ Dihantar dari Web 

Jalalluddin Ahmad Ar-Rowi: Ya r demikian itu lebih baik, ilmu selain Syari'at dan Thariqat 
adalah 'llmu Dunia. 

Laguna Guna: In Syaa Allah Syaikh, bagaimanakah nak dapatkan Maqam Redha, 
Syaikh? 

1 5hb Oktober ■ Dihantar dari Web 

Jalalluddin Ahmad Ar-Rowi: Zikir terus Zikir sebanyak banyaknya, keredhaan Allah 
beserta dengan hamba yang sentiasa berzikir megingatiNya. Apabila terhasil keredhaan 
dari Allah maka hamba akan Redha dengan segala ketentuanNya. 

Laguna Guna: Terus-terang saya katakan Syaikh, semenjak saya berhenti dari Tentera, 
kegagalan demi kegagalan saya alami dalam mencari pekerjaan ini pun dah masuk lima 
kali saya temuduga semuanya gagal termasuklah jawatan Polis, selepas itu saya cuba 
untuk menjual ais krim r tiba-tiba semangat saya lemah apabila ibu saya dan orang 
sekeliling saya menjauhkan diri dari saya lantaran tiada jawatan yang dimiliki, mujurlah 
isteri saya tidak lari. 
1 5hb Oktober ■ Dihantar dari Web 

Jalalluddin Ahmad Ar-Rowi: Saban Allah sentiasa bersama dengan hambaNya yang 
sentiasa mengingatiNya. Allah bersama orang-orang yang sabar. 

Laguna Guna: Adakalanya Syaikh, macam-macam yang datang dalam pemikiran saya. 
kadang-kala perasaan takut dan was-was mula timbul. 
1 5hb Oktober ■ Dihantar dari Web 

Jalalluddin Ahmad Ar-Rowi: Apa ertinya segala kekayaan dan pangkat Duniawi jika di 
dalam hati tiada kecintaan pada Allah. Hindarkan was-was dengan Baz Gasyt dan 
Rabithah. 

Laguna Guna: Ya Allah.... Syaikh apa sudah jadi dengan diri saya ini? Ampunkan saya, 
Ya Allah. 

1 5hb Oktober ■ Dihantar dari Web 

Jalalluddin Ahmad Ar-Rowi: Tawajjuh sepenuhnya dengan Allah dan bertawakkal 
sepenuhnya kepada Allah, segala masalah datang daripada Allah dan segala 
penyelesaian masalah ada di sisi Allah r banyakkan berdoa dan bermunajat kepadaNya. 

Laguna Guna: Ya Allah r dengan kemuliaan Syaikhku ini janganlah Engkau pisahkan aku 
dengannya. Mohon doakan saya Syaikh dan Tawajjuh Syaikh. 
1 5hb Oktober ■ Dihantar dari Web 

Jalalluddin Ahmad Ar-Rowi: In sya Allah r semoga Allah merahmati. 

201 4M - AHWAL BULAN N0VEMBER 

Salik: Assalamualaikum Syaikh, baru-baru ini saya bermimpi berada di sebuah 
kampung atas air, memandangkan airnya yang sangat jernih saya pun terus melompat 
ke dalam air tersebut untuk mandi sambil berenang-renang namun apa yang terjadi 
ketika saya terjun ke dalam air tersebut anggota tangan dan kaki saya tidak dapat 
bergerak seolah-olah mati dan kaku menyebabkan saya tidak dapat bergerak dan terus 
tenggelam ke dasar laut, ketika itu apa yang saya tikirkan ialah ajal saya sudah sampai 
dan saya pasrah ketika itu, tiba-tiba Lathifah Qalb saya mengucapkan Dua Kalimah 
Syahadah sebanyak-banyak sehingga keadaan sekeliling bergema dengan Kalimah 
tersebut, dan apa yang terjadi seterusnya ialah seluruh anggota tubuh badan saya 
bergerak semula dengan menyebut Zikir Ismu Zat sebanyak-banyaknya sambil 
berenang menuju ke permukaan air dengan iringan cahaya yang sangat terang, dan 
saya pun terus terbangun, Mohon penjelasan dan Tawajjuh daripada Syaikh. 
7 Nov 2014 

Syaikh: Wa r alaikumussalam Warahmatullahi Wabarakatuh, maatkan faqir atas 
kelewatan membalas laporan yang diberikan. Air adalah ibarat bagi Shifat Hayat yang 
bertakluk dengan Shifat Maani. Musyahadah mimpi adalah ibarat bagi keadaan Fana 
yang terhasil apabila Salik terjun ke Daerah Bayangan Asma dan Shifat. Untuk 
mencapai Baqa P Salik harus teruskan berzikir supaya dapat keluar dari Daerah 
Bayangan dan meneruskan penjelajahan Ruhani ke Daerah Asal bagi Asma dan Shifat. 
Lakukan Zikir Ismu Zat dan Nafi Itsbat beserta Muraqabah dan Rabithah bagi 
memperkukuhkan Nisbatdan menghasilkan Baqa serta Dawam Hudhur serta Jam'iyyat. 
Caranya ialah sesudah Kaifiyyat P berzikirlah Ismu Zat bagi menghidupkan seluruh 
Lathait dan menghasilkan Fana serta Jazbah. Kemudian, lakukan Zikir Nafi Itsbat 
dengan menyertakan Niat Muraqabah sambil Rabithah Hadharat Syaikh, Para Masyaikh 
dan Rasulullah Shallallahu 'Alaihi Wasallam bagi menghasilkan Fana Al-Fana dan 
JanYiyyat untuk Suluk keluar dari Daerah Imkan menuju ke Daerah Bayangan Asma dan 
Shifat di Daerah Walayat Sughra iaitu Daerah Kewalian Para Awliya. Perjalanan 
seterusnya ialah menuju ke Daerah Asal Asma dan Shifat yang merupakan Daerah 
Kewalian Para Anbiya yang dikenali sebagai Daerah Walayat Kubra dan merupakan 
Maqam Baqa. 
11 Nov 2014 

Salik: Assalamu alaikum Syaikh, baru-baru ini saya bermimpL dalam mimpi itu saya 
berada di kawasan gelap, tiba-tiba datang cahaya lilin kepada saya sambil berzikir Allah 
sebanyak-banyaknya hinggalah isteri saya kejutkan saya dari tidur kerana isteri saya 
terdengar saya berzikir Allah dalam keadaan saya masih tidur P mohon petunjuk dan 
Tawajjuh dari Syaikh. 
13 Nov 2014 

Syaikh: Wa alaikumussalam, teruskan Zikir Ismu Zat sebanyak-banyaknya dan Zikir Nafi 
Itsbat sekurang-kurangnya tiga ribu sehari semalam. 
13 Nov 2014 

Salik: Assalamualaikum Syaikh, apakah betul Ahli Shufi zaman dahulu suka berpakaian 
compang-camping dan bertampal bajunya, kurang makan dan tidur dan kuat 
'Ibadahnya. Apa bezanya Ahli Shufi dahulu dan sekarang? 
14 Nov 2014 

Syaikh: Waalaikumussalam, antara Usul Para Ahli Shufi ialah kurangkan makan minum, 
kurangkan tidur istirahat, kurangkan bercakap sia-sia dan kurangkan masa bersama 
makhluk. Ahli Shufi dahulu kuat beramal dan lstiqamah, Ahli Shufi sekarang lemah 
beramal dan kurang lstiqamah kerana banyak yang lemah. Ahli Shufi dahulu berpakaian 
baju compang-camping dan bertampal kerana mereka Zuhud dan Faqir, Ahli Shufi kini 
berpakaian kemas dan cantik kerana Riak dan Kibir. 
14 Nov 2014 

Salik: Assalamualaikum Syaikh malam tadi saya bermimpi berada di dalam masjid 
bersama Syaikh dan dua orang pemuda ketika itu saya dahaga dan kemudian 
seseorang darinya telah menuangkan air dari bekas Syaikh, lalu saya minum kemudian 
Syaikh berkata dengan seseorang darinya yang bernama Taufiq bertanyakan tentang 
hidangan yang hendak disediakan lalu saya terbangun dari tidur untuk Solat Subuh. 
Mohon petunjuk dari Syaikh. 
17 Nov 2014 

Syaikh: Waalaikurnussalam, semoga Allah memberkati, maatkan faqir kerana lewat 
membalas permohonan. Kehausanmu akan tidak pernah puas setelah meminum dari 
hidangan kami. Hidangan akan disediakan apabila para tetamu Salikin datang menemui 
tuan rumah. Bila berpeluang datanglah menziarahi kami Para Fuqara di Markazi 
Khanqah. In Syaa Allah r hidangan akan disediakan dan kehausan akan dipuaskan untuk 
tetamu dari Sabah Negeri Di Bawah Bayu sehingga kamu takkan pernah berasa puas 
meminum dari lautan limpahan Ma'rifat. Wassalam Wal-lkram. 
24 Nov 2014 

201 4M - AHWAL BULAN DlSEMBER 

Laguna Guna: Assalamualaikum Syaikh. 

1 Disember 201 4 pukul 4.08 ptg Dihantar daripada Sembang 

Jalalluddin Ahmad Ar-Rowi: Waalaikumussalam Warahmatullah. 

2 Disember 2014 pukul 7.1 5 pagi 

Laguna Guna: Assalamu r alaikum Syaikh. 

3 Disember 201 4 ■ Dihantar dari Web 

Jalalluddin Ahmad Ar-Rowi: Waalaikumussalam. 

Laguna Guna: Saya nak tanya, betulkah Cikgu Soh nak balik dengan Syaikh? 
3 Disember 2014 ■ Dihantar dari Web 

Jalalluddin Ahmad Ar-Rowi: Ya r mungkin. 

Laguna Guna: Alhamdulillah r maaflah Syaikh, boleh saya tanya kenapa? 
3 Disember 201 4 ■ Dihantar dari Web 

Jalalluddin Ahmad Ar-Rowi: Allah A'lam. 

Laguna Guna: Dia ada datang jumpa Syaikh ke? 
3 Disember 2014 ■ Dihantar dari Web 

Jalalluddin Ahmad Ar-Rowi: Belum. 

Laguna Guna: Saya nak tanya Syaikh, sebelum saya berbai F ah dengan Syaikh, saya tidak 
seberapa faham perjalanan Thariqat tetapi apabila saya berbai ah dengan Syaikh, 
Alhamdulillah r kefahaman itu datangnya sedikit-sedikit dan ilmu yang saya tidak faham 
selama ini tiba-tiba faham walaupun tidak banyak, apakah maksud di sebaliknya? 
3 Disember 201 4 ■ Dihantar dari Web 

Jalalluddin Ahmad Ar-Rowi: Maksudnya, sesiapa yang tiada Syaikh maka tidak akan 
terhasil Ma'rifat tentang Thariqat, sesiapa yang tiada Thariqat maka tiada terhasil 
Ma'rifat tentang Syari'at r tanpa Ma'rifat tentang Syari at dan Thariqat maka tiada terhasil 
Ma'rifat tentang Haqiqat. Kesempurnaan-kesempurnaan Syari at, Thariqat, Ma'rifat dan 
Haqiqattidak akan terhasil tanpa Syaikh, Syaikh. 

Laguna Guna: Alhamdulillah Thariqat yang di bawah bimbingan Syaikh, bagi saya 
menyenangkan pengamalnya dan tidak memberatkan, saya akui pada mulanya berat 
bagi saya sehinggalah saya mencari selain dari amalan ini namun semuanya agak 
mengelirukan, selepas beberapa kali bershuhbah dengan Syaikh sama ada melalui hadir 
secara zahir mahupun batin semuanya telah terjawab, cuma keyakinan saya ini masih 

kurang mantap, apakah sebabnya, bolehkah Syaikh berikan saya satu kata-kata 
jaminan dalam Thariqat ini agar saya boleh pegang dan tanam dalam diri saya? 
3 Disember 201 4 ■ Dihantar dari Web 

Jalalluddin Ahmad Ar-Rowi: Thariqat Naqsyabandiyyah adalah 'Ain Thariqat Para 
Shahabah. 

Laguna Guna: Maksud Ain r Syaikh? 
3 Disember 201 4 ■ Dihantar dari Web 

Jalalluddin Ahmad Ar-Rowi: Gambaran jalan Thariqat Para Sahabat 

Laguna Gunai Alhamdulillah r faham Syaikh. 
3 Disember 2014 ■ Dihantar daripada Sembang 

